stanford-oval/wikipedia huggingface dataset:
ישראל עמידן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  9 באפריל 1921 טרנסילבניה, רומניה 
 פטירה:  1968 (בגיל 46 בערך) חיפה, ישראל 
 שם לידה:  ישראל בן דוד וטנשטיין 
 מוקד פעילות:  אוניברסיטת תל אביב 
 מקום לימודים:  בית הספר ג'וליארד 
 שפה מועדפת:  עברית 
 כלי נגינה:  כינור 
 
ישראל עמידן (וָטֶנשטיין; 9 באפריל 1921 – 30 באוגוסט 1968) היה כנר ומורה ישראלי.
ביוגרפיה

ישראל בן דוד וטנשטיין נולד בטרנסילבניה שברומניה בשנת 1921, וכעבור שנים ספורות עלה לארץ ישראל. בני משפחתו התיישבו במושב כפר גדעון, שעם מייסדיו נמנו. עמידן היה תלמידם של צבי הפטל, הכנר הראשי של התזמורת הפילהרמונית הישראלית, יוסף קמינסקי ועדן פרטוש. לאחר סיום לימודיו יצא לארצות הברית, להשתלמות בבית הספר ג'וליארד בניו יורק, שם למד גם מוזיקולוגיה. הוא ניגן בתזמורת הקאמרית רמת גן והיה הנגן הראשי של תזמורת האופרה הישראלית.
עמידן לימד באקדמיה למוזיקה בתל אביב. בין הנודעים בתלמידיו: הכנר יאיר קלס והוויולן עתר ארד. בשנת 1952 יצא לבלגיה לשם עבודה במחקרו בשיטות נגינה בכינור, להמלצת מורו ומנהל האקדמיה למוזיקה בתל אביב, עדן פרטוש.  באמצע שנות ה-50 השתתף בקורסי קיץ לנגינה בתזמורת באקדמיית הקיץ בזלצבורג אצל המנצח הקרואטי לוברו פון מאטאצ'יץ'.
בנוסף, לימד במדרשת אורנים, שם ריכז את מחלקת הכינור. ספריית התווים הגדולה שלו הועברה ממדרשת אורנים למרכז המוזיקה בבית האמנויות שבקיבוץ מזרע.
בשנת 1965 יצא ספרו "צעדים למתחילים, 50 שירים עבריים בעיבוד לכינור" במכון למוסיקה ישראלית.
המכון למוסיקה ישראלית הוציא גם את "מדריך לחמש הפוזיציות הראשונות של הכינור" של עמידן.
ישראל עמידן נפטר בחיפה ב-1968, בגיל 47. הוטמן בבית העלמין הדרום בחולון.
אחיו הצעיר, נפתלי עמידן (1926–2007), היה מנהל המוסד לבטיחות ולגיהות בשנים 1966–1981.
הערות שוליים

↑  the University of Minnesota School of Music website (אוחזר בתאריך 2 בספטמבר 2011) (באנגלית); עתר ארד באתר "הבמה".
↑  מכתב של עדן פרטוש
↑  תעודה מאקדמיית הקיץ של זלצבורג יולי-אוגוסט 1957.
↑  סיכום קונצרט לזכרו של ישראל עמידן ז"ל - מחלקת כלי הקשת בבית האמנויות עמק יזרעאל בקיבוץ מזרע, 5 ביוני 2002 (מתוך קובץ מסמכים באתר של ישראל עמידן).
↑  Israeli Music Institute-Library retrieved Retrieved  2011-09-02
↑  ישראל עמידן, מדריך לכינור לפוזיציות I-V, מכון למוסיקה ישראלית, 1975.
↑  יהודה כהן, נעימי זמירות ישראל, תל אביב: עם עובד, תש"ן 1990, עמ' 375.
↑  מודעת אבל, דבר, 2 בספטמבר 1968; לזכר נפתלי עמידן, באתר המוסד לבטיחות ולגיהות, 26 ביוני 2007.
| --- | --- |
בקרת זהויות :  NLI: 987007408586605171  ISNI: 0000 0000 3683 2002  LCCN: n2004053645  NTA: 30424354X  VIAF: 73246458   WorldCat (עם VIAF): 73246458
כרישוניים

| כרישוניים |
| --- | --- |
 כרישון נמרי
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: דמויי כריש
סדרה:: כרישאים
משפחה:: כרישוניים
שם מדעי
 Triakidae ‏גריי, 1851
כרישוניים (שם מדעי: Triakidae) הם משפחה בסדרת הכרישאים, ובה 40 מינים המחולקים ל-9 סוגים שונים.
כרישוניים מתאפיינים בשני סנפירי גב, סנפיר ביב ועיניים אובליות עם קרום מצמוץ (nictitating eyelids). הם קטנים עד בינוניים בגודלם, בין 37 ס"מ ועד 220 ס"מ (בוגרים). הם נמצאים בכל העולם במים חמימים וממוזגים, ומזונם כולל דגים וחסרי חוליות הנמצאים על הקרקעית ובעמודת המים.
בשיטות מיון מסוימות המשפחה מפוצלת לשני תתי-משפחה, בתת-משפחה Triakinae שלושה סוגים ובתת-משפחה Galeorhininae שישה.
מיון

במשפחת הכרישוניים יש 9 סוגים:
סוג ומין יחיד Furgaleus macki
סוג ומין יחיד גלאורינוס גלאוס (Galeorhinus galeus)
סוג ומין יחיד Gogolia filewoodi
סוג Hemitriakis בו 6 מינים
סוג ומין יחיד Hypogaleus hyugaensis
סוג Iago בו 4 מינים (2 מהם בספק)
סוג Mustelus בו 26 מינים, ביניהם כרישון כוכבני וכרישון משה
סוג ומין יחיד Scylliogaleus quecketti
סוג Triakis בו 5 מינים, בו כרישון מגלופטרוס וכרישון נמרי
מיון > גלריה

Mustelus canis
Galeorhinus galeus
Triakis scyllium
Furgaleus macki
Hemitriakis japanica
Mustelus griseus
הערות שוליים

↑  אנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 34
| --- | --- |
בקרת זהויות :  NLI: 987007548594505171  LCCN: sh85137324 
ערך זה הוא קצרמרבנושא דגים. אתם מוזמנים לתרום לוויקיפדיה ו.
כולם רוצים את האמת

כולם רוצים את האמת הוא אלבום הסולו השני של שי 360 בעברית. מכירת האלבום החלה ב-3 בספטמבר 2009. באלבום 16 שירים באורך כולל של למעלה משעה (לא כולל רמיקס נוסף).
האלבום הוציא מספר סינגלים כאשר המוכרים הם "תני לי את הלב שלך" ו"מי זה" בהשתתפות הראפרים סאבלימינל ומייקל הרפז מלהקת היי פייב השיר 'מי זה' צורף לאוסף "אני תל אביבי" אשר יצא לכבוד חגיגות המאה לתל אביב.
את פזמונו של השיר "מה אתה אומר" ביצע הראפר הישראלי רון נשר (סקיי).
באלבום מתארחים אמנים רבים כמו סאבלימינל, מומי לוי, מטרו, מייקל הרפז, סיוון, יונתן דרור, צ`ולו, תומר רז, אלון שר, ד"ר צ'אן, 51%, יאמאנז, כלא 6, פלד ואורטגה, דנידין, ודי ג`יי בריינדד.
רשימת רצועות

| מס' | שם | משך |
| --- | --- | --- |
| 1. | א.מ.ת.א.ק.ט  | 2:18 |
| 2. | ריקוד השבטים  | 3:29 |
| 3. | מי זה (עם סאבלימינל ומייקל הרפז)   | 3:41 |
| 4. | בואי לכאן (עם אלון שר)   | 5:08 |
| 5. | תני לי את הלב שלך  | 3:53 |
| 6. | מודל לחיקוי  | 3:05 |
| 7. | הנה הוא מגיע  | 4:00 |
| 8. | חצי עולם (עם יונתן דרור)   | 3:46 |
| 9. | מבט מחויך (עם תומר רז)   | 4:26 |
| 10. | לא עוד (עם יאמאנז)   | 4:46 |
| 11. | מה אתה אומר (עם רון נשר)   | 4:17 |
| 12. | OMG  | 3:27 |
| 13. | HOME  | 3:58 |
| 14. | כל אחד ילמד אחד (עם צ'ולו)   | 5:13 |
| 15. | מי שאני (עם מטרו ומומי לוי)   | 4:00 |
| 16. | כולים רוצים את הא.מ.ת.  | 4:30 |
| 17. | מה אתה אומר REMIX (עם פלד ואורטגה, דנידין, מטרו, כלא 6 ו-DJ בריינדד)   | 5:39 |
סינגלים

| תני לי את הלב שלך |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 2009 |  |  |
|  | אורך: 3:50 |  |  |
|  | מפיק: סאבלימינל |  |  |
|  | פזמונאי: שי 360 ואיתמר אליאסי |  |  |
מלחין: שי 360, איתמר אליאסי, שגיא דהן ואיגור ליפולצקי: 

| מי זה |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 2009 |  |  |
|  | אורך: 3:40 |  |  |
|  | מפיק: סאבלימינל |  |  |
|  | פזמונאי: סאבלימינל ושי 360 |  |  |
מלחין: שי 360 וארז עמר:
לואי קאפל

| --- | --- |

 לידה:  15 באוקטובר 1585 סדאן, צרפת 
 פטירה:  18 ביוני 1658 (בגיל 72) סומיר, צרפת 
 מדינה:  צרפת
 השכלה:  אוניברסיטת אוקספורד 
 מעסיק:  אקדמיית סומיר 
 השקפה דתית:  נצרות פרוטסטנטית 
 
לוּאִי קַפֶּל (בצרפתית: Louis Cappel;‏ 15 באוקטובר 1585 – 18 ביוני 1658) היה כומר ומלומד צרפתי פרוטסטנטי. קאפל שהיה הוגנוט, נולד בסנט אלייר (St Elier), ליד סדאן. הוא למד תאולוגיה באקדמיה של סדאן (אנ') ובאקדמיה של סומיר (אנ'), וערבית באוניברסיטת אוקספורד, שם שהה שנתיים. בגיל עשרים ושמונה קיבל את הקתדרה לעברית בסומיר וכעבור עשרים שנה מונה לפרופסור לתאולוגיה. בין חבריו המרצים היו מואיז אמירו (אנ') וז'וזואה דה לה פלאס (אנ').
כתביו על הטקסט המקראי העברי

כחוקר עברית ערך קאפל מחקר מיוחד על תולדות נוסח המסורה העברי של התנ"ך, מה שהוביל אותו למסקנה שניקוד התנועות וההדגשות אינן חלק מקורי מהשפה העברית, אלא הוכנסו על ידי בעלי המסורה היהודים, לא לפני המאה ה-5; הוא גם הגיע למסקנה שהתווים העבריים הפרימיטיבים הן אלה המוכרות כיום כשומרונים, בעוד שתווים המרובעים הן מארמית והוחלפו בתווים העתיקים יותר בזמן גלות בבל. הוא פרסם את מסקנותיו בעילום שם, אך בתמיכתו המפורשת של תומאס ואן ארפה, בספרו Arcanum punctuationis revelatum (בלטינית: "סוד הפיסוק נחשף"; ליידן, 1624).
דעותיו של קאפל לא היו חידוש מוחלט. כמעט מאה שנה קודם לכן, אליהו בחור (1469–1549) הוכיח ב-1538 שלא הירונימוס ולא התלמוד לא הראו היכרות כלשהי עם הניקוד, המצאה יהודית עדכנית יחסית. בתגובה לטענה שהפרוטסטנטים, למרות טענתם שלא ללכת אחר דבר מלבד כתבי הקודש בלבד (sola scriptura), היו לפיכך תלויים במציאות במסורת היהודית, הצהירו פרוטסטנטים רבים שהניקוד הוא למעשה עתיק ומהווה חלק מהותי מכתבי הקודש בהשראת אלוהית. עיקרם של תומכי דעה זו היו יוהאן בוקסטורף האב ובנו יוהאן בוקסטורף הבן.
בשנת 1634 כבר השלים קאפל עבודה על יצירה חשובה שנייה, Critica sacra: sive de variis quae in sacris Veteris Testamenti libris occurrunt lectionibus (ביקורת קדושה: או על הגרסאות השונות המתרחשות בספרי הקודש של הברית הישנה), אך בשל ההתנגדות העזה לספר הצליחו דתיים השותפים לדעתו להדפיס אותו רק בשנת 1650, 15 שנים אחרי שנכתב, בעזרת בנו, שהפך לקתולי (לפי המהדורה האחת-עשרה של אנציקלופדיה בריטניקה) או (לפי מייקל סי לגאספי ב-2010) של הכומר הקתולי- המלומד ז'אן מורן (אנ').
בספר זה, קאפל לא רק העלה שאלות לגבי גיל הניקוד בתנ"ך העברי: הוא הכחיש שאפילו הטקסט העברי העיצורי ששרד שימר את הכתב המקורי של כתבי הקודש. הוא הבדיל בין התוכן בהשראה האלוהית של כתבי הקודש לבין התהליך האנושי לחלוטין של העברתו בטקסטים המופקים בידי אדם עם גרסאות הנובעות יותר מכל משגיאות כתיב ושצריכים תיקון בעזרת השוואת גרסאות והעלאת השערות. ההבדלים בין הטקסטים וההבדלים בין הנוסחים העתיקים לבין נוסח המסורה שכנעו אותו שרעיון שלמות הטקסט העברי, כפי האמינו בו הפרוטסטנטים, אינו בר קיימא. זה הסתכם בהתקפה על ההשראה המילולית של הכתובים. עם זאת, עד כמה שההתנגדות לדעותיו הייתה מרה, לא עבר זמן רב עד שתוצאותיו התקבלו על דעת החוקרים.
קרופורד האוול טוי וקארל היינריך קורניל מצהירים באנציקלופדיה היהודית: "לזכותו המתמשכת של קאפל יאמר שהוא היה הראשון שהעז לבצע, בבהירות, בהתעמקות ובשיטתיות מופתיים, טיפול פילולוגי ומדעי טהור של הטקסט של התנ"ך".
כתבים אחרים

קאפל היה גם מחברם של Annotationes et commentarii in Vetus Testamentum ("ביאורים ופירושים לברית הישנה") וחיבורים מקראיים אחרים, וכן של מספר מסות נוספות על עברית, ביניהם ה-Diatribe de veris et antiquis Ebraeorum literis ("דיבור על האותיות האמיתיות והעתיקות של העברים"; 1645). הספר Commentarius de Capellorum gente ("הערות על משפחת קאפל"), המכיל דיווח על משפחת קאפל שאליה השתייך, פורסם על ידי אחיינו ז'אק קאפל (Jacques Cappel‏; 1639–1722), שבגיל שמונה עשרה הפך לפרופסור לעברית בסומיר, אך בשל ביטול האדיקט של נאנט, נמלט לאנגליה.
הערות שוליים

1 2 3 4 5  Cappel, Louis, 1911 Encyclopædia Britannica
↑  Henning Graf Reventlow. History of Biblical Interpretation, Volume 4: From the Englightenment to the Twentieth Century. Society of Biblical Literature; 15 November 2012. ISBN 978-1-58983-687-7. p. 75–76.
1 2  Michael C. Legaspi. The Death of Scripture and the Rise of Biblical Studies. Oxford University Press; 19 April 2010. ISBN 978-0-19-974177-9. p. 19–21.
↑  Arnold Boate, De textus hebraici veteris testamenti certitudine (Paris. 1650), History of Science Museum, Biblical Criticism Catalogue Number 79
↑  Ronald Hendel. Steps to a New Edition of the Hebrew Bible. SBL Press; 4 November 2016. ISBN 978-0-88414-194-5. pp. 73–74.
↑  "Cappel, Louis (Ludovicus Cappellus)" in The Jewish Encyclopedia
| --- | --- |
בקרת זהויות :  NLI: 987007259293705171  GND: 12916609X  ICCU: TO0V289856  ISNI: 0000 0001 0887 4755  LCCN: n84087915  LNB: 000304838  NKC: zmp2016923676  NTA: 07048287X  SELIBR: 248624  SUDOC: 076739473  VcBA: 495/5535  VIAF: 35527787   WorldCat (עם VIAF): 35527787
כריס קולומבוס

| --- | --- |

קולומבוס בכנס New York Comic Con ב-2013
 לידה:  10 בספטמבר 1958 (בן 66) ארצות הברית פנסילבניה, ארצות הברית 
 מדינה:  ארצות הברית 
 תקופת הפעילות:  מ-1984
 מקום לימודים:  בית הספר לאמנויות ע"ש טיש  תיכון ג'ון פ. קנדי 
 צאצאים:  אלינור קולומבוס 
 מספר צאצאים:  4 
 פרופיל ב-IMDb
 
כריס ג'וזף קולומבוס (באנגלית: Chris Joseph Columbus נולד ב-10 בספטמבר 1958) הוא במאי, תסריטאי ומפיק סרטים אמריקאי. קולומבוס מוכר בעיקר בזכות שני הסרטים הראשונים בסדרת הארי פוטר - "הארי פוטר ואבן החכמים", ו"הארי פוטר וחדר הסודות"; ובזכות הסרט "שכחו אותי בבית", אשר זכה בפרס באפט"א כסרט הטוב ביותר.
חייו האישיים

קולומבוס נולד בפנסילבניה שבארצות הברית וגדל באוהיו. אמו, מרי איירין (לבית פוסקר), הייתה פועלת בית חרושת ואביו, אלכס מייקל קולומבוס, עובד במפעל אלומיניום וכורה פחם.
קולומבוס למד בתיכון ג'ון פ' קנדי באוהיו, והמשיך בלימודי קולנוע באוניברסיטת ניו יורק, שם הכיר את צ'ארלי קאופמן, שהיה חברו ללימודים.
קולומבוס נשוי, מאז 1983, למוניקה דוורו, ולהם ארבעה ילדים. הם מתגוררים בסן פרנסיסקו, וילדיהם לומדים (או למדו) בבית הספר התיכון הקתולי-ישועי סן אינטגיוס. קולומבוס תרם לבית הספר כסף להקמת בניין חדש, הקרוי על שמו.
רבים מבני משפחתו - ילדיו, אחיינו, אשתו ואביה - הופיעו בסרטיו בתפקידים קטנים.
קריירה

קולומבוס עבד כתסריטאי באמבלין אנטרטיינמט, השייכת לסטיבן ספילברג.
קריירה > תסריטאי בסרטים

גרמלינס (1984)
הגוניס (1985)
שרלוק הולמס הצעיר (1985)
גלקסיה גבוהה (1986)
איפה אתם בחג? (2004)
לאחר מכן ביים את סרטיו הראשונים, סרט הנעורים "הרפתקאות בבייבי סיטר" (1987), ו"מלון הלבבות השבורים" (1988).
קריירה > סרטים בבימויו

שכחו אותי בבית (1990)
רק הבודד (1991)
שכחו אותי בבית 2 (1992)
גברת דאוטפייר (1993)
תשעה חודשים (1995)
אמא חורגת (1998)
איש המאתיים (1999)
הארי פוטר ואבן החכמים (2001)
הארי פוטר וחדר הסודות (2002)
אני אוהב אותך, בת' קופר (2009)
פרסי ג'קסון וגנב הברק (2010) - גם מפיק
פיקסלים (2015)
נוספרטו (2024)
קריירה > סרטים שהפיק

פרסי ג'קסון וים המפלצות (2013)
נוספרטו (2024)
ב-1995 יסד קולומבוס את חברת ההפקות שלו, סרטי 1492. השם מתייחס לגילוי אמריקה בשנת 1492, על ידי הספן כריסטופר קולומבוס, בעל השם הזהה.
הצלחה וביקורת

הדמויות שקולומבוס מציג ברוב סרטיו הם אנשים רגילים: גברים, נשים וילדים אמריקאים הנאבקים לחיות לפי ערכי המשפחה המסורתיים, למרות השינויים מרחיקי הלכת העוברים על החברה המודרנית. בחלק מסרטיו אפשר לראות שהחליט לשלב בצורה נעימה וחגיגית את חג המולד באווירה של הסרט.
בראיון ב-1993 אמר קולומבוס: "אני יכול להבין את הצורך להראות לאנשים את הרוע בעולם, אולם אני חושב שיש מקום, גם בסרטים, לתת לאנשים תקווה כלשהי. אם הסרט שלך לא עושה את זה, הוא לא שווה את הטרחה שבעשייתו".
מאלפנקשן

| --- | --- |

 מקום הקמה:  ביינברידג' איילנד 
 מוקד פעילות:  ביינברידג' איילנד, וושינגטון, ארצות הברית
 תקופת הפעילות:  1980–1988, 2006
 סוגה:  גלאם פאנק, גראנג'
 חברת תקליטים:  C/Z, Loosegroove, Wammybox Records
 שיתופי פעולה בולטים:  מאת'ר לאב בון, Brad, Satchel, Pigeonhead, Hater, Devilhead, Fire Ants, Kevin Wood & From the North, All Hail the Crown
 malfunkshun.org
 חברים
 קווין ווד ג'ף סטארק בי.טי. לייץ' פול לאמב
 חברים לשעבר
 אנדרו ווד דייב ריס דייב האנט ריגן האגר ג'ף לופטיס קורי קיין שון סמית' מייק סטון ת'ורסטן רוק גיא (גאס) מקלנטוש
 
מאלפנקשן (באנגלית: Malfunkshun) היא להקת רוק אלטרנטיבי שהוקמה בשנת 1980 על ידי אנדרו ווד, ואחיו קווין ווד. הלהקה הוקמה כחלק מפריחת הלהקות מסצנת הגראנג' של וושינגטון וספציפית של סיאטל, והייתה בין הראשונות שבהם, בשנות ה-80 כמו: "The U-Men"‏ (1980), המלווינס (1983), גרין ריבר (1984), סאונדגארדן (1984) וסקין יארד (1985).
אלבומים

"Return to Olympus"‏ (Loosegroove Records, 1995)
כסלו

בול ישראלי לחודש כסלו
ערך זה עוסק בחודש עברי. אם התכוונתם למשמעות אחרת, ראו .
כסלו או כסליו (מאכדית: kissilimu), הוא חודש בלוח הבבלי ובלוח העברי, החודש התשיעי במספר לפי המסורת המקראית והשלישי לפי המסורת החז"לית. חודש זה חל בסוף הסתיו ונחשב לחודש החשוך ביותר.
בלוח הקבוע

אורכו של חודש כסלו משתנה, בשנה שלמה ובשנה כסדרה אורכו 30 יום, ואילו בשנה חסרה הוא בן 29 יום.
על פי הלוח העברי הקבוע א' בכסלו לעולם לא יחול בשבת (כי אין שנה שלמה המתחילה ביום שלישי), אך הוא יכול לחול בשאר ימי השבוע.
שם החודש

חודש כסלו נזכר במקרא פעמיים בשמו, פעם אחת בזכריה (ז,א) ובפעם השנייה בנחמיה (א,א).
שמו של החודש הובא מבבל, ומקורו בשם החודש התשיעי בלוח השנה הבבלי "כיסלימו" (kissilimu) שמשמעותו אינה ברורה. יש הדורשים את השם כסלו מלשון כֵּסֶל או כִּסְלָה, מילים שפירושן "תקווה", וכוונתו תוחלת לגשמי החורף[דרוש מקור]. ייתכן קשר ל"כסיל", שמה העברי של קבוצת הכוכבים אוריון הנראית היטב בשמיים בחודש זה. בביתא ישראל החודש נקרא כיסלו.
מאפייני החודש

מזל החודש הוא מזל קשת. בלוח השנה במגילות קומראן מזלו הוא מזל גדי.
בזמן שקדשו את החודש על פי הראייה, שלוחים היו יוצאים מבית הדין להודיע בקהילות ישראל באיזה יום היה ראש חודש, כדי שידעו מתי יחול כ"ה בכסלו להדליק נרות חנוכה.
מועדים עיקריים

י"ז בכסלו: יום ההוקרה לפצועי מערכות ישראל
י"ט בכסלו: חג הגאולה  בחסידות חב"ד
כ"ה בכסלו: חנוכה (נחוג במשך שמונה ימים)
בהיסטוריה של עם ישראל

ג' בכסלו: עשו החשמונאים יום טוב לכבוד ניצחונם על גזירות אנטיוכוס
ז' בכסלו: שרף יהויקים את מגילת ירמיהו
י"ז בכסלו: בשנת ה'תש"ח אישר האו"ם את תוכנית החלוקה
כ"ד בכסלו: נוסד היכל ה' בימי חגי
הערות שוליים

1 2  חודשי השנה העברית, באתר האקדמיה ללשון העברית, ‏8 בספטמבר 2015
1 2  W. Muss-Arnolt, The Names of the Assyro-Babylonian Months and Their Regents, Journal of Biblical Literature 11, 1892, עמ' 160–176 doi: 10.2307/3268813
↑  כ-74.5% מכלל השנים
↑  כ-25.5% מכלל השנים
↑  שולחן ערוך, אורח חיים, סימן תכ"ח, סעיף ב'.
↑  על כך מעיד אף תלמוד ירושלמי, מסכת ראש השנה,  פרק א', הלכה ב'.
↑  ספר יצירה פרק ה' משנה ט"ו
↑  משנה, מסכת ראש השנה, פרק א', משנה ג'.
חודש כסלו, מזל קשת, פרט מפסיפס של גלגל המזלות בבית הכנסת העתיק בציפורי
כריס קארמק

| --- | --- |

 לידה:  22 בדצמבר 1980 (בן 43) וושינגטון די. סי., ארצות הברית ארצות הברית 
 סוגה מועדפת:  קאנטרי 
 מדינה:  ארצות הברית 
 תקופת הפעילות:  מ-2000
 מקום לימודים:  בית הספר לאמנויות ע"ש טיש  Colonel Zadok A. Magruder High School 
 בת זוג:  ארין סלאבר, (2018 נ.)
 מספר צאצאים:  2
 http://chriscarmackmusic.com
 פרופיל ב-IMDb
 
ג'יימס כריסטופר קארמק (באנגלית: James Christopher Carmack;‏ נולד ב-22 בדצמבר 1980) הוא שחקן, זמר ודוגמן אמריקאי. מוכר מתפקידיו בתור לוק וורד בדרמת הנעורים "The O.C.‎" ויל לקסינגטון בסדרת הדרמה "נאשוויל" ובשל הופעתו בתור ד"ר לינקולן בסדרת הדרמה הרפואית "האנטומיה של גריי".
ביוגרפיה

קארמק נולד בוושינגטון הבירה וגדל בדרווד, מרילנד. יש לו שני אחים, אח ואחות. כילד צעיר, הוא עסק בכל סוגי הספורט: בייסבול, כדורסל, כדורגל והיאבקות. הוא למד בתיכון מגרודר ברוקוויל, מרילנד, שם תשומת הלב שלו פנתה לתיאטרון והוא החל לעבוד על שלוש הפקות בשנה, על הבמה ומחוצה לה.
קריירה

לאחר סיום התיכון הוא החל ללמוד אומנות באוניברסיטת ניו יורק, אולם הוא עזב את לימודיו לאחר שסוכן הדוגמנים ג'ון יאנלה גילה אותו. צלם האופנה ברוס ובר אמר שהוא הדוגמן שחיפש עבור אברקרומבי אנד פיץ'. הוא גם דגמן לקטלוגים של לורד אנד טיילור, טארגט, מייסיס, נאוטיקה ולמגזין Elle הצרפתי.
לאחר שנתיים בניו יורק, עבר ללוס אנג'לס על מנת לקדם את קריירת המשחק שלו.
בשנת 2004 גילם את טוד בסרט "מעודדות צמודות 2"; המשך לסרט המצליח "מעודדות צמודות". בשנת 2005 שיחק במספר פרקים של הסדרה "קרובות" ושיחק את אחד התפקידים הראשיים בסרט "אהבה טרופה" לצדה של אמנדה ביינס.
בשנת 2006 שיחק בתפקיד קטן בסרט "אני והמזל שלי". מה-16 במרץ עד ה-21 במאי 2006 שיחק קארמק בהפקה של אוף-ברודוויי במחזה "מארחים את מר סלואן" מאת המחזאי הבריטי ג'ו אורטון. המחזה, בבימויו של סקוט אליס, שכלל גם את המועמדים לפרס הטוני אלק בולדווין ויאן מקסוול. עוד באותה שנה, ערך קארמק את הופעת הבכורה שלו בבמה הלונדונית בשחזור נדיר של המחזה "קיץ ועשן" מאת טנסי וויליאמס, מחזה שלא הוצג בלונדון במשך 55 שנה; בו כיכב קארמק לצידה של רוזמונד פייק. המחזה רץ מ-21 באוקטובר עד 25 בנובמבר 2006, ולא הצליח להשלים את המופע המתוכנן שלו.
בשנת 2009 שיחק בסרט האימה והמדע-בדיוני "אפקט הפרפר 3: התגלות" ובסרט הפשע והפעולה "סודות בים כחול 2: השונית".
בשנת 2010 דיבב את דמותו של גארת' בסרט ההנפשה "אלפא ואומגה". בשנת 2011 שיחק בסרט האימה "ליל הכריש".
בשנת 2013, קארמק לוהק לסדרת הדרמה של ABC "נאשוויל" בתור ויל לקסינגטון, שכנם המקסים והסקסי של סקרלט וגונאר, שהוא גם זמר קאנטרי ונגן גיטרה. קארמק הופיע בששת הפרקים האחרונים של העונה הראשונה, וקודם מתפקיד משני לתפקיד ראשי החל מעונה 2.
בשנת 2018, קארמק הצטרף כדמות חוזרת לעונה ה-15 של סדרת הדרמה הרפואית הפופולרית של ABC "האנטומיה של גריי" בתפקיד של ד"ר אטיקוס "לינק" לינקולן, אורתופד במקצועו. החל מעונה 16, דמותו של קארמק שודרגה לדמות ראשית.
חיים אישיים

ב-2 במרץ 2016 קארמק התארס לזמרת והמוזיקאית ארין סלאבר; הם נישאו ב-19 באוקטובר 2018. קארמק וסלאבר נפגשו על הסט של "נאשוויל" כאשר סלאבר הופיעה כאחת מזמרות הגיבוי של ג'ולייט בארנס (היידן פנטייר). בתם הבכורה של הזוג, קאי, נולדה ב-30 באוגוסט 2016. ב-21 במרץ 2022, קארמק וסלאבר הודיעו שהם מצפים לתינוקת נוספת.
דיסקוגרפיה > מיני אלבומים

2015: Pieces of You
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | מעודדות צמודות 2 | טוד |  |
| 2005 | Candy Paint | שחקן פוטבול |  |
| 2005 | אהבה טרופה | ג'ייסון מאסטרס |  |
| 2006 | אני והמזל שלי | דייוויד פנינגטון |  |
| 2007 | אהבה בסימן קריאה | ג'ד הנסון |  |
| 2008 | H2O Extreme | אוסטין |  |
| 2009 | אפקט הפרפר 3: התגלות | סם רייד |  |
| 2009 | סודות בים כחול 2: השונית | סבסטיאן ווייט |  |
| 2010 | אלפא ואומגה | גארת' | דיבוב |
| 2011 | ליל הכריש | דניס |  |
| 2012 | Dark Power | דורנט |  |
| 2013 | Alpha and Omega 2: A Howl-iday Adventure | גארת' | דיבוב |
| 2015 | The Dust Storm | דייוויד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | זרים עם ממתקים | ליירד | פרק: "Invisible Love" |
| 2003–2004 | The O.C. | לוק וורד | תפקיד ראשי (עונה 1) תפקיד אורח (עונה 2); 28 פרקים |
| 2004 | The Last Ride | מת'יו רנדל | סרט טלוויזיה של USA Network |
| 2005 | Beach Girls | קופר מורגנטל | מיני-סדרה |
| 2005 | סמולוויל | גאוף ג'ונס | פרק: "Recruit" |
| 2005 | ג'ק מתקדם | ג'ראד ראש | פרק: "Ubusy?" |
| 2005–2006 | קרובות | אלכס ברודי | 11 פרקים |
| 2007 | CSI: מיאמי | קול טלפורד | פרק: "Kill Switch" |
| 2007 | גיבורי העיירה | שופט גיבור | דיבוב; פרק: "Little Big Fish / Good Sports" |
| 2008 | עקרות בית נואשות | טים ברמר | פרק: "Sunday" |
| 2008 | CSI: ניו יורק | קולבי דאנקן | פרק: "Forbidden Fruit" |
| 2009 | NCIS | קווין נלסון | פרק: "Love & War" |
| 2009 | גדולה מהחיים | בריאן | פרק: "Crazy" |
| 2010 | היפה והמזוודה | ליאם | סרט טלוויזיה של ABC Family |
| 2010 | Deadly Honeymoon | טרבור פורסט | סרט טלוויזיה של Lifetime |
| 2012 | LA'd | ליאם | סדרת רשת; פרק: "Burning Man" |
| 2012 | A Christmas Wedding Date | צ'אד | סרט טלוויזיה של ION Television |
| 2012 | All About Christmas Eve | איידן גרין | סרט טלוויזיה של Lifetime |
| 2013–2018 | נאשוויל | ויל לקסינגטון | תפקיד משני (עונה 1) תפקיד ראשי (עונות 6-2); 109 פרקים |
| 2018–הווה | האנטומיה של גריי | ד"ר אטיקוס "לינק" לינקולן | תפקיד חוזר (עונה 15) תפקיד ראשי (עונה 16 ואילך); 103 פרקים |
| 2023 | Time For Her To Come Home For Christmas | מת'יו | סרט טלוויזיה של הולמרק |
מאייר

ערך זה עוסק במעצב גרפי. אם התכוונתם למשמעות אחרת, ראו .
איור מאת המאייר הבריטי ג'ון סימונס (אנ') עבור הספר "חלום ליל קיץ" משנת 1870
מאייר הוא אמן המתמחה בשיפור תוכן כתוב על ידי יצירת איורים המספקים ייצוג חזותי התואם לתוכן הכתוב. האיור מאפשר להמחיש מושגים מורכבים שקשה לתאר במילים בלבד, וזו בין היתר הסיבה לכך שאיורים משולבים לעיתים קרובות בספרי ילדים.
מאיירים יכולים לאייר לצורך דפוס כמו להוצאות ספרים, מגזינים, עיתונים ופרסומים אחרים, או למוצרים מסחריים כמו טקסטיל, אריזות, נייר אריזה, כרטיסי ברכה, לוחות שנה, נייר מכתבים וכדומה.
מאיירים רבים עובדים כפרילנסרים וזוכים לתגמול על עבודותיהם ממו"לים (של עיתונים, מגזינים או ספרים) או ממשרדי הפרסום.
המחשוב שינה באופן ניכר את ענף האיור כאשר מרבית האיורים המסחריים כיום הם איורים דיגיטליים אשר מיוצרים באמצעות מחשבים, משטחי רישום דיגיטליים וסורקים. עם זאת, טכניקות האיור המסורתיות עדיין פופולריות, בעיקר איורים המיועדים לספרים. טכניקות האיור המסורתיות כוללות בין היתר שימוש בצבעי מים, עפרון, עט דיו, איירבראש, צבע שמן, צבעי פסטל ותחריט עץ.
בעוד בספרי עיון, כגון ספרי ידיעת הטבע ומדע פופולרי, הדגש באיורים הוא על ריאליזם ודיוק, בספרי ילדים למאייר יש הרבה יותר חופש אמנותי.
ראו גם

מעצב גרפי
ציור
קטגוריה:מאיירים